2022

נוהל ועדת ביקורת

**כללי**

ועדת ביקורת היא מוסד של [ביקורת פנימית](https://he.wikipedia.org/wiki/%D7%91%D7%99%D7%A7%D7%95%D7%A8%D7%AA_%D7%A4%D7%A0%D7%99%D7%9E%D7%99%D7%AA)  הקיימת בכל עמותה.

ועדת ביקורת מבקרת ומפקחת על פעילותה של העמותה. בין היתר, הוועדה בודקת את התנהלותה הכספית של העמותה, את יעילותן ו[סבירותן](https://he.wikipedia.org/wiki/%D7%A1%D7%91%D7%99%D7%A8%D7%95%D7%AA) של ההחלטות המתקבלות בו, את עמידתו בדרישות והאם העמותה פועלת בהתאם למטרותיה.

1. תמנה 3-7 חברים.
2. הועדה תתכנס אחת לחודש ובהתאם לצורך.
3. וועדת הביקורת הינה ועדה הממליצה להנהלה
4. ישיבות הועדה תהיינה חוקיות אם בשעה שנקבעה לתחילת הישיבה יהיו נוכחים לפחות מחצית מחבריה, באם לא, יש להמתין 30 דקות. לאחר המתנה כאמור, ואם לא הגיע חבר נוסף, תתקיים הישיבה בכל פורום.
5. יו"ר הועדה יהיה אחראי לכך שבכל ישיבה יתנהל פרוטוקול, ובו ירשמו החלטותיה של הועדה. הפרוטוקולים יישמרו במשרדי הארגון.
6. חברי ועדת ביקורת ייבחרו ע"י חברי המועצה של הארגון. חברי הנהלת הארגון או מי שנותנים לעמותה שירותים בשכר פסולים מלכהן בוועדה. כמו כן פסולים מלכהן בוועדת הביקורת קרובי משפחה של חברי הנהלה או עובדי העמותה וכן חל איסור על קרבת משפחה בין חברי ועדת הביקורת לבין עצמם כך שיהוו מחצית או יותר מחברי הוועדה, זאת על פי כללי ניהול תקין של רשם העמותות.

**תפקידי ועדת ביקורת**

1. תפקידי ועדת ביקורת בעמותה מוגדרים בחוק, והם: לבדוק את תקינות פעולות העמותה ומוסדותיה, לרבות בסניפיו התאמת פעולות העמותה למטרותיה; לבדוק את השגת יעדי העמותה ביעילות ובחיסכון; לעקוב אחר ביצוע החלטות האספה הכללית והוועד; להציע לוועד דרכים לתיקון ליקויים בניהול העמותה; לבדוק את ענייניה הכספיים של העמותה, את פנקסי החשבונות שלה ואת תשלומי השכר בה, לרבות ייעוד כספי העמותה לקידום מטרותיה; לבדוק כל נושא אחר הקשור לפעילותה של העמותה; להביא לפני הוועד והאסיפה הכללית את מסקנותיה.
2. ועדת ביקורת מקבלת לידיה את הדו"חות הכספיים השנתיים של העמותה, ועליה להמליץ בפני המועצה האם לאשרם אם לאו.
3. ועדת הביקורת תבקר ותפקח על פעילות כל המוסדות והארגונים בארגון יד לבנים.
4. הוועדה תבדוק את התנהלותו הכספית של הארגון, את יעילותן וסבירותן של ההחלטות המתקבלות בו, את עמידתו בדרישות החוקים הרלוונטיים והאם הארגון פועל בהתאם למטרותיו ולתקנון הפנימי שלו.
5. ועדת ביקורת אינה גוף בעל סמכויות ביצועיות, ותפקידיה הם לבדוק, לחקור ולהגיש את מסקנותיה ואת המלצותיה, בעל פה או בכתב, להנהלת הארגון.
6. לצד הוועדה יפעל גם מבקר פנים.
7. חברי ועדת הביקורת לא יקבלו שכר על פעילותם בוועדה.
8. חברי וועדת הביקורת לא יכהנו בתפקיד אחר בארגון.
9. חברי וועדת הביקורת רשאים, לצורך מילוי תפקידם להיות נוכחים כמשקיפים בוועדות הארגון ובמוסדותיה.

\_\_\_\_\_\_\_\_\_\_\_\_\_\_\_\_

יו"ר הארגון